Mónosbél Községi Önkormányzat Képviselő-testülete

3345 Mónosbél, Kossuth L. u. 3. Tel.:554-087

Jegyzőkönyv

Készült: Mónosbél Községi Önkormányzat Képviselő-testületének 2014. október 01. napján 15.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

Napirend

1. A közterületek elnevezéséről és a házszám megállapítás szabályairól szóló önkormányzati rendelet
2. Egyéb ügyek, indítványok

|  |  |  |
| --- | --- | --- |
| ***Határozat száma*** | ***Tárgya*** |  ***Határozat határideje*** |
| 44/2014 (X.01.) | Szociális célú tűzifavásárláshoz kapcsolódó kiegészítő támogatás igénylése | 2014. október 06. |
| 45/2014 (X.01.) | Háziorvosi szerződés módosítása | 2014. október 15. |

|  |  |
| --- | --- |
| ***Rendelet száma*** | ***Tárgya*** |
| 13/2014 (X.02.) | Önkormányzat Képviselő-testületének rendelete a közterületek elnevezéséről és a házszám-megállapítás szabályairól  |
| 14/2014 (X.02.) | Önkormányzat képviselő-testületének rendelete a Szociális ellátásokról szóló 12/2003. (IX.10.) rendelet módosításáról |

Mónosbél, 2014. október 02.

 Varga Sándorné Fehér Lászlóné

 polgármester címzetes főjegyző

**Jegyzőkönyv**

Készült: Mónosbél Községi Önkormányzat Képviselő-testületének 2014. október 01. napján 15.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

Jelen vannak: Varga Sándorné polgármester

 Antal József alpolgármester

 Csegezi Gyula testületi tag

 Ménkű Ildikó testületi tag

Az ülésen nem jelent meg: Jaksa Mihályné testületi tag

Hivatalból jelen van: Fehér Lászlóné címzetes főjegyző

Jegyzőkönyvvezető: Horváth Emese

Varga Sándorné polgármester

Köszönti a képviselő-testület tagjait és Fehér Lászlóné címzetes főjegyzőt.

A jelenléti ív alapján megállapítja, hogy az 5 fő képviselő-testületi tag közül 4 fő megjelent, 1 fő nem jelent meg. A döntéshozatalban résztvevők száma: 4 fő, az ülést határozatképesnek nyilvánítja és megnyitja.

Javaslatot tesz a napirendek alábbi sorrendben történő megtárgyalására:

1. A közterületek elnevezéséről és a házszám megállapítás szabályairól szóló önkormányzati rendelet
2. Egyéb ügyek, indítványok

Mónosbél Községi Önkormányzat Képviselő-testülete a napirend megtárgyalását 4 igen szavazattal elfogadta.

1. Napirend

**A közterületek elnevezéséről és a házszám megállapítás szabályairól szóló önkormányzati rendelet**

Varga Sándorné polgármester

A Heves Megyei Kormányhivatal Törvényességi Felügyeleti Főosztálya törvényességi felhívást intézett az önkormányzatokhoz a rendelet megalkotására. Az előterjesztést mindenki megkapta. Mónosbél községben új házszámot, vagy utcanevet, csak az új rendelet alapján lehet kérni. Írásban lehet kezdeményezni, vagy indulhat hivatalból. Ismerteti a rendelet tervezet tartalmát.

Nálunk minden utcanévtábla el van helyezve, könnyen megtalálhatóak az utcák.

Kéri a képviselő-testület tagjait, hogy szavazzanak a közterületek elnevezéséről és a házszám megállapítás szabályairól szóló önkormányzati rendelet elfogadásáról az előterjesztés szerint.

A döntéshozatalban résztvevők száma 4 fő.

Mónosbél Községi Önkormányzat Képviselő-testülete 4 igen szavazattal elfogadta

**Mónosbél Községi Önkormányzat Képviselő-testületének 13/2014 (X.02.) önkormányzati rendeletét a közterületek elnevezéséről és a házszám-megállapítás szabályairól**

(1. sz. melléklet)

II. napirend

**Egyéb ügyek, indítványok**

Varga Sándorné polgármester

Idén is lehet szociális célú tűzifa, vagy szén vásárlásához kapcsolódó támogatásra pályázni.

2014. január-március hónapokban megállapított lakásfenntartási támogatások átlaga alapján igényelhető. Ez Mónosbélben 4 fő. Legfeljebb 8 m3 tűzifára lehet pályázni, a kapható támogatás 142.240 Ft melyből az önerő 10.160 Ft, valamint 24q szénre, a támogatás 91.440 Ft, melyből 15.240 Ft az önerő, és a szállítási költséget kell még kifizetni.

Tavalyi évhez hasonlóan a tűzifaigénylést javaslom.

Kéri a képviselő-testület tagjait, hogy szavazzanak a szociális célú tűzifavásárláshoz kapcsolódó kiegészítő támogatás igényléséről.

A döntéshozatalban résztvevők száma 4 fő.

Mónosbél Községi Önkormányzat Képviselő-testülete 4 igen szavazattal a következő határozatot fogadta el.

**44/2014 (X.01) Képviselő-testületi határozat**

Mónosbél Községi Önkormányzat Képviselő-testülete megtárgyalta a 46/2014.(IX.25.) számú BM rendelet alapján a Szociális célú tüzelőanyag vásárláshoz kapcsolódó kiegészítő támogatás igénylésének lehetőségét, melyhez a tűzifavásárláshoz szükséges önerőt biztosítja.

Az Önkormányzat az igényelhető 8 m3 tűzifát igényli, melyhez a 10.160 Ft önerőt biztosítja.

                                                                                        Határidő: 2014. október 6.

                                                                                        Felelős: polgármester

Varga Sándorné polgármester

A szociális rendeletet szükséges módosítani a tűzifavásárlás miatt.

Kéri a képviselő-testület tagjait, hogy szavazzanak a szociális ellátásokról szóló 12/2003. (IX.10.) rendelet módosításának elfogadásáról az előterjesztés szerint.

A döntéshozatalban résztvevők száma 4 fő.

Mónosbél Községi Önkormányzat Képviselő-testülete 4 igen szavazattal elfogadta

**Mónosbél Községi Önkormányzat Képviselő-testületének 14/2014 (X.02.)** **önkormányzati rendeletét a szociális ellátásokról szóló 12/2003. (IX.10.) rendelet módosításáról.**

(2. sz. melléklet)

Varga Sándorné polgármester

Dr. Losonczy Kornél György háziorvos bejelentést tett, miszerint a továbbiakban egyéni vállalkozóként látja el a feladatát. Ez semmilyen változást nem jelent, csak Bt. helyett a saját nevén szerepel. Emiatt szükséges az önkormányzat és közte lévő szerződés módosítása.

Kéri a képviselő-testület tagjait, hogy szavazzanak a Bélapátfalvai Egészségügyi Központban működő egészségügyi alapellátások szerződésmódosításáról az előterjesztés szerint.

A döntéshozatalban résztvevők száma 4 fő.

Mónosbél Községi Önkormányzat Képviselő-testülete 4 igen szavazattal a következő határozatot fogadta el.

 **45/2014 (X.01) Képviselő-testületi határozat**

Mónosbél Község Képviselő-testülete megtárgyalta, és elfogadja, hogy a Dr. Losonczy és Társa Egészségügyi Szolgáltató Bt. -vel *Háziorvosi tevékenység ellátására* kötött szerződést Dr. Losonczy Kornél György egyéni vállalkozóval kösse meg.

A képviselő-testület felhatalmazza a polgármestert a szerződés aláírására.

 Határidő: 2014. október 10.

 Felelős: polgármester

Antal József alpolgármester

A közvilágítás a Dózsa György úton a Bori-kútnál továbbra sem működik.

Varga Sándorné polgármester

A javítás érdekében a bejelentést megtettük a szolgáltató felé.

A polgármester megköszöni Fehér Lászlóné valamint a hivatal munkatársai és a képviselőtestület egész éves munkáját, a lakosság felé nyújtott segítséget, és hozzászólásaikat, melyekkel segítették tevékenységét.

Mivel más ügy, indítvány nem volt megköszöni a képviselő-testület tagjainak az ülésen való részvételt, az ülést bezárja.

k.m.f.

 Varga Sándorné Fehér Lászlóné

 polgármester címzetes főjegyző